Skelbiame Ikimokyklinio, priešmokyklinio ir bendrojo ugdymo programas įgyvendinančių švietimo įstaigų aprūpinimo standarto (toliau – Standartas) dalies, skirtos ekonomikos ir verslumo BP projektą. Prašytume iki birželio 20 d. pateikti savo pastabas ir siūlymus.

Kokia šio dokumento paskirtis?

Standarto rengimo teisinis pagrindas – Lietuvos Respublikos švietimo įstatymo 40 straipsnio 2 dalis. Švietimo įstatymo 43 straipsnio 8 dalies 1 punktas numato, kad **švietimo įstaiga bendrojo ugdymo programas gali vykdyti, jeigu jos materialieji ištekliai atitinka švietimo, mokslo ir sporto ministro patvirtintus švietimo aprūpinimo standartus.**

Materialieji ištekliai plačiąja prasme apima tiek švietimo įstaigų fizinę aplinką (patalpas, kabinetus, sales ir pan.), tiek jose esančias mokymo(si) priemones, joms veikti ar jomis naudotis reikalingas žaliavas, infrastruktūrą ir pan. Šiame Standarte nėra nustatomi reikalavimai švietimo įstaigų fizinei aplinkai.

**Standarte aprašomos ir detalizuojamos mokymo(si) priemonės, nurodant jų paskirtį (funkcijas) ir savybes.**

**Mokymo(si) priemonės suprantamos kaip tiesiogiai mokymui(si) naudojamos vaizdinės, grafinės ir techninės priemonės, daiktai, medžiagos, įranga ir programinė įranga.**

Šame Standarto  projekte priemonės ir jų aprašai pateikiami kiekvienai mokymo(si) turinio temai.
Galutiniame Standarto variante informacija bus pateikiama pagal ugdymo programas:
– pradinio ugdymo (1–4 klasės),
– pagrindinio ugdymo programą skiriant į pirmą (5–8 klasės) ir antrą (9–10 ir I–II gimnazijos klasės) dalis,
– vidurinio ugdymo (III–IV gimnazijos klasės).

**Mokymo(si) priemonės skirstomos į būtinas ir papildomas.** Būtinos mokymo(si) priemonės yra tos, kurias švietimo įstaiga **privalo** turėti, kad galėtų įgyvendinti Bendrąsias programas. Papildomos mokymo(si) priemonės – švietimo įstaigos nuožiūra įsigyjamos mokymo(si) priemonės, sudarančios sąlygas praturtinti mokinių mokymą(si) pagal ikimokyklinio, priešmokyklinio ir bendrojo ugdymo programas.

Siekiant aiškumo dėl švietimo įstaigai reikalingo mokymo(si) priemonių skaičiaus, jos pagal panaudojimą dar **skirstomos į individualias ir demonstracines.**

Standarte **nurodomas minimalus mokymo(si) priemonių skaičius klasės ir (ar) grupės komplektui.**Dėl didesnio nei minimalus mokymo(si) priemonių skaičiaus sprendžia švietimo įstaiga. Kokias papildomas priemones rinktis – realias ar virtualias – taip pat sprendžia švietimo įstaiga.

**Maloniai laukiame Jūsų atsiliepimų ar komentarų projekto tekste el. paštu  *nijole.gryboviene@nsa.smm.lt***

Nuoširdžiai ačiū už Jūsų indėlį rengiant šį dokumentą!

**EKONOMIKOS IR VERSLUMO BP STANDARTO PROJEKTAS**

**III-IV gimnazijos klasės**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Priemonių paskirtis (funkcijos) ir (ar) savybės** | **Dalykas**  | **Būtina** | **Papildoma** | **Individuali** | **Demonstracinė** | **Reali** | **Virtuali** | **Skaičius klasės komplektui** |
| Kompiuteris | Ekonomika ir verslumas |  | V | V | V | V |  | Kiekvienam mokiniui klasėje |
| Kalkuliatorius |  |  | V | V |  | V |  | Kiekvienam mokiniui klasėje |
| Strateginis stalo žaidimas „Sukčių voratinklis. Išmok apsaugoti savo pinigus ir asmens duomenis“.Žaidimą gali žaisti nuo dviejų iki šešių 12 metų ir vyresnių žmonių. |  |  | V |  |  | V |  | 6 vnt. |
| Stalo žaidimas „PINIGŲ SRAUTAS“.  |  |  | V |  |  | V |  | 6 vnt. |
| Stalo žaidimas „Monopolis“. |  |  | V |  |  | V |  | 6 vnt. |
| LJA Jamp platforma <https://lja.lt/> |  |  | V | V |  |  | V | Kiekvienam mokiniui klasėje |
| Verslo planas <https://canvanizer.com/new/business-model-canvas> |  |  | V | V |  |  | V | Kiekvienam mokiniui klasėje |
| Mokamos kompiuterinės Simuliacijos: <https://virtonomics.com/>Simuliacija: [www.cesim.com](http://www.cesim.com)Simuliacija su investavimu: <https://www.investopedia.com/> |  |  | V | V |  |  | V | Kiekvienam mokiniui klasėje |